Sportbiztos szeptemberi beszámoló

Az alábbiakban a szeptemberben lezajlott 5vös 5 km élménybeszámolóját és további sportbiztosi tisztséghez kötődő tevékenységeim olvashatjátok
.

2011. szeptember 22-én lezajlott a 21. 5vös 5km futóverseny az ELTE Lágymányosi campusán. A versenyen az őszi szezonhoz képest rekord számú 300 induló vett részt.
Az idén is chip-es időmérési rendszerrel mértük az időt a Balaton Time Team segítségével. Az időmérési technológia segítségével a verseny után hamar pontos eredményt hirdethettünk az összetett kategóriákban is. Kicsit bonyolította az eredményhirdetést, hogy ismét sokan voltak az utolsó percben regisztrálók.

Sikernek értékelem, hogy nem csak a lágymányosi karokról, hanem az ELTE összes karáról jöttek futók, sőt más budapesti egyetemekől is mint a SOTE, BME voltak résztvevők.

A Nike, mint egyik támogatónk, idén is jött a futókamionjával, így sokan profi futócipőkben teljesíthették a távot. Extraszolgáltatásként aki szerette volna, még egy polipot is tetováltathattak a bátrabbak, szimbolizálva az ELTE 8 karát. Sőt, a tesztelhető cipők is annyira tetszettek a résztvevőknek, hogy alig akarták visszaszolgáltatni.

Az eredményhirdetés a BEAC-on volt, ahol napközben a sportkampány zajlott, számos résztvevővel.

Plakátokra nyertünk 45 000 forintot, ebből fennmaradt 3000. Chipes időmérésre 30 000-t, és 37 500 forintba került, így a plakátból fennmaradó összeget szeretnénk a chipes időmérésre fordítani,a különbözetet pedig befizetjük a pénztárban.

 Szeptember 23-24-én részt vettem a BEAC-on megrendezett 2 napos rendezvényen, melyen megismertem a többi kar sportbiztosát és a sportösztöndíjasokat.

 Október 1-jén, a Kopaszi-gáton tartott Újbudai sportnapon az BEAC sátrában vártuk szeretettel a sport iránt érdeklődőket, akik különféle sportokat próbálhattak ki, melyeket az ELTE sportösztöndíjasai tartottak.

 E hónapban 2 ülést tartottam,egyet az 5vös 5 km előtt, melyen megbeszéltük a teendőket, egyet pedig a verseny után. Összegeztük a versenyen történteket, és elkezdtük tervezni a tavaszi 5vös 5 km koncepcióját.

 Földes Zsuzsanna
ELTE TTK HÖK
 Sportbiztos
sportbiz@ttkhok.elte.hu
 Tel.:+36705130414